́хомъ, глаго́летъ апо́столъ, и мы̀ нѣ́когда несмы́сленни, ходя́ще во свои́хъ по́хотехъ,и прѡ́ч:̀ у́бѡ ѿню́дъ да не ѿча́ешися, не вѣ́дя бж҃іей по́мощи, мо́жетъ бо єли̂ка хо́щетъ сотвори́ти: но упова́й на него̀, и єди́но ѿ си́хъ и́мать сотвори́ти, илѝ я́кѡ нѣ́кіимиискуше́ніями, илѝ други́ми ѡ́бразы, и́миже ѻ́нъ вѣ́сть, устро́итъ твоѐ исправле́ніе, илѝ пріи́метъ твоѐ терпѣ́ніе и смире́ніе вмѣ́стѡ дѣ́ланія: илѝ инѣ́мъ ѡ́бразомъ, єгѡ́же не вѣ́си, по упова́нію содѣ́лаетъ человѣколю́бнѡ, во є́же спастѝ бездерзнове́нную твою̀ ду́шу: то́чію да не ѡставля́еши врача̀, занѐ лю́тѣ терпѣ́ти и́маши сугу́бую сме́рть за невѣ́дѣніе сокрове́ннагѡ бж҃ія намѣ́ренія, я́коже рече́ся ѡ ра́зумѣ, и ны́нѣ рече́тся ѡ дѣ́ланіи: я́кѡ посредѝ шестѝ сѣте́й є́сть вся́ко тѣле́сное и душе́вное дѣ́ланіе, ѡдесну́ю, глаго́лю, и ѡшу́юю, си́рѣчь, превосхожде́ніемъ трудѡ́въ и ѡскудѣ́ніемъ: горѣ̀ и до́лу, си́рѣчь, возноше́ніемъ и ѿча́яніемъ: вну́трь и внѣу́ду, си́рѣчь, боя́знію и де́рзостію, ѡ не́йже глаго́летъ бг҃осло́въ, я́кѡ дале́че по превосхо́дству ѿстои́тъ ѿ дерзнове́нія, а́ще и́менемъ и подо́бна є́сть: посредѣ́ же си́хъ шестѝ сѣте́й умѣ́ренное дѣ́ланіе во смире́ніи и терпѣ́ніи